Օլլի Ջոնսթոն

Օլիվեր Մարտին Ջոնսթոն կրտսեր (, ), ամերիկացի անիմատոր, Դիսնեյի ստուդիայի տասն առաջատար անիմատորներից մեկը։ 1989 թվականին ստացել է «Դիսնեյի լեգենդները» մրցանակ, իսկ նրա աշխատանքները 2005 թվականին արժանացել են ԱՄՆ արվեստի ոլորտի ազգային մեդալի։

Օլլի Ջոնսթոնը Դիսնեյի ստուդիայում աշխատել է 43 տարի (1935-1978)։ Նրա առաջին աշխատանքը, որին մասնակցել է որպես գլխավոր անիմատոր, եղել է «Պինոկիո» մուլտֆիլմը։ Բացի այդ, նա մասնակցել է այնպիսի մուլտֆիլմերի ստեղծմանը, ինչպիսիք են՝ «Սպիտակաձյունիկը և յոթ թզուկները», «Ֆանտազիա» և «Բեմբի»։ Նրա վերջին լիամետրաժ աշխատանքը եղել է «Փրկարարները» մուլտֆիլմը, որտեղ Ջոնսթոնը երգիծաբար մարմնավորվել է կերպարներից մեկի՝ Ռուֆուս կատվի տեսքով։

Ջոնսթոնը Ֆրենկ Թոմասի հետ «The Illusion of Life: Disney Animation» գրքի համահեղինակ է։ Գրքում, մասնավորապես, նկարագրված են անիմացիայի 12 սկզբունքները։ Այնտեղ հավաքված են անիմացիայի հնարներն ու տեխնիկան, որոնք մշակվել և ներդրվել են ստուդիայում։ Ֆրենկն ու Օլլին մտերիմ ընկերներ էին և իրար ճանաչում էին դեռևս Սթենֆորդի համալսարանից։ Նրանց ընկերությունը արտացոլված է «Frank and Ollie» վավերագրական ֆիլմում, որի պրոդյուսրը Ֆրենկի որդին՝ Թեոդոր Թոմասն է։ Վերջինս 2012 թվականին եղել է մեկ այլ՝ «Growing up with Nine Old Men» ֆիլմի պրոդյուսրը։

Կենսագրություն 

Օլիվեր Ջոնսթոնը ծնվել է 1912 թվականի հոկտեմբերի 31-ին Պալո Ալտոյում։ Հաճախել է Սթենֆորդի համալսարանի տարրական դպրոց, որտեղ հայրը ռոմանական լեզուների պրոֆեսոր էր։ Պալո Ալտոյի ավագ դպրոցն ավարտելուց հետո նա վերադարձել է Սթենֆորդ և մեկ տարով ընդունվել Chouinard Art Institute:

1935 թվականի հունվարի 21-ին Օլլին Դիսնեյի ստուդիա է ընդունվել որպես անիմատորի օգնական։ Այնտեղ նա ստուդիայի զարգացման սկզբնական փուլում օգնել է կարճամետրաժ այնպիսի մուլտֆիլմերի արտադրության գործում, ինչպիսիք են՝ «Միկիի պարտեզը» և «Կրիան ու նապաստակը» (): Իր ապագա կնոջ՝ Մարի Ուորտի հետ Օլլին ծանոթացել է ստուդիայում 1943 թվականին, որտեղ Մարին զբաղվում էր կադրերի գունազարդմամբ։ Մարի Ջոնսթոնը մահացել է 2005 թվականի մայիսի 20-ին՝ 87 տարեկան հասակում։

Օլլօ Ջոնսթոնի հետաքրքրություններից մեկը շոգեքարշերն էին։ Լա-Կանյադա-Ֆլինտրիջ քաղաքում գտնվող նրա տան ետնաբակում, սկսած 1949 թվականից, նա կառուցել է փոքրիկ երկաթգիծ, որով շարժվում էին 1:12 մասշտաբով երեք լոկոմոտիվներ։ Այժմ այդ լոկոմոտիվները պատկանում են նրա որդուն։ Այդ երկաթգիծը Ուոլթ Դիսնեյին ոգեշնչել է կառուցելու սեփական Carolwood Pacific Railroad, իսկ այնուհետև կառուցելու երկաթգիծ Դիսնեյլենդում։ Այժմ 1:4 մասշտաբով դեպոն, որն Օլլին կառուցել էր իր ետնաբակում, վերականգնվել և տեղափոխվել է նոր վայր՝ Լոս Անջելեսի Walt Disney's Carolwood Barn թանգարանից ոչ հեռու։

Օլլին իր գործընկերոջ՝ Ուորդ Քիմբալի հետ եղել է «Carolwood Pacific Historical Society» հիմնադիրներից։

2005 թվականի նոյեմբերի 10-ին Ջոնսթոնը Օվալաձև աշխատասենյակում հանդիսավոր կերպով պարգևատրվել է ԱՄՆ արվեստի ոլորտի ազգային մեդալով։

Օլլին մահացել է ծերությունից 2008 թվականի ապրիլի 14-ին Վաշինգտոնի նահանգի Սքվիմ փոքրիկ քաղաքում։ Նա եղել է Դիսնեյի ծերունիների տասնյակի կենդանի ներկայացուցիչներից վերջինը։

Օլլի Ջոնսթոնի աշխատանքներ 
 Սպիտակաձյունիկը և յոթ թզուկները – անիմատորի օգնական
 Պինոկիո – Պինոկիո
 Ֆանտազիա – ամուրներ «Pastoral Symphony»-ում, լճի մոտի կենտավրեր
 Բեմբի – Բեմբի, Տոպոտուն
 Երեք կաբալյերոները
 Նվագիր իմ երգը
 Հարավի երգը
 Մեղեդիների ժամանակը
 Իկաբոդի և պարոն Թոդի արկածները
 Մոխրոտիկը – չար քույրեր, սպասավոր
 Ալիսան հրաշքների աշխարհում – Ալիսա, թագուհի
 Փիթր Փեն
 Լեդին և թափառականը
 Քնած գեղեցկուհին – փերի
 101 դալմատին
 Թուրը քարի մեջ
 Մերի Փոփինս
 Ջունգլիների գիրքը
 Ազնվազարմ կատուները
 Ռոբին Հուդ
 Վինի Թուխի բազմաթիվ արկածները
 Փրկարարները
 Աղվեսն ու որսաշունը

Գրքեր 
 Disney Animation: The Illusion of Life
Too Funny for Words: Disney's Greatest Sight Gags ()
Walt Disney's Bambi—the Story and the Film ()
The Disney Villain ()

Հայտնվում մուլտֆիլմերում 
 Օլլի Ջոնսթոնը երգիծաբար մարմնավորվել է «Փրկարարները» մուլտֆիլմի կերպարի՝ Ռուֆուս ծեր կատվի տեսքով։
 Փիքսար ստուդիայի «Սուպեր ընտանիքը» մուլտֆիլմում Օլլին հայտնվում է վերջում՝ իր ընկեր Ֆրենկի հետ։
 «Պոպպատե հսկա» մուլտֆիլմում գնացք վարողներից մեկն Օլլի Ջոնսթոնն է։

Ծանոթագրություններ

Արտաքին հղումներ 
 Frank and Ollie’s official site
 AWN’s tribute to Ollie Johnston
 Disney Legends
 Ollie’s backyard railroad
 «Ollie Johnston: Last of the Red-Hot Animators» by John Canemaker — Wall Street Journal — April 22, 2008; Page D9
 Carolwood Pacific Historical Society Web site

Ամերիկացի նկարիչներ
Ամերիկացի մուլտիպլիկատորներ
Ուոլթ Դիսնեյ ստուդիայի նկարիչներ
Սթենֆորդի համալսարանի շրջանավարտներ
Ամերիկացի արվեստագետներ
Ամերիկացի կինոռեժիսորներ